VIIENDA KOOSSEISU

OTSUS

Haapsalu,		28. märts 2008 nr 198

Akvatooriumi piiride kooskõlastamine

Majandus- ja Kommunikatsiooniministeerium on oma 27.02.2008 kirjaga edastanud Haapsalu Linnavolikogule kooskõlastamiseks Haapsalu Vana Jahtklubi OÜ poolt esitatud taotluse, millega soovitakse määrata rajatava sadama akvatooriumi piirid. Rajatav sadam asub Holmi 14 kinnistul, mis on Haapsalu üldplaneeringu kohaselt määratud sadamate alaks. Arvestades eelnevat ning juhindudes sadamaseaduse § 4 lg 2, kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43 ja haldusmenetluse seadusest, Haapsalu Linnavolikogu otsustab:

1.	Nõustuda Majandus- ja Kommunikatsiooniministeeriumi ettepanekuga ning kooskõlastada rajatava Haapsalu Veskiviigi Sadama akvatooriumi piiripunktidena alljärgnevad koordinaadid (lisatud asendiplaan):

1. 58˚ 57’ 29,07’’ N 23˚ 31’ 36,46’’E
2.	58˚ 57’ 29,29’’ N 23˚ 31’ 36,83’’E
3.	58˚ 57’ 30,66’’ N 23˚ 31’ 41,16’’E
4.	58˚ 57’ 25,81’’ N 23˚ 31’ 47,10’’E
5.	58˚ 57’ 24,73’’ N 23˚ 31’ 41,76’’E

2. Haapsalu Linnavolikogu kantseleil teha otsus teatavaks Majandus- ja Kommunikatsiooniministeeriumile otsuse koopia saatmisega posti teel.

Arder Väli
Volikogu esimees

SELETUSKIRI
Eelnõule „Akvatooriumi piiride kooskõlastamine“

Käesolevaga tehakse ettepanek määrata rajatavale sadamale akvatooriumi piiride kooskõlastus. Nähtuvalt MKM pöördumisest on piiripunktid kooskõlastatud Veeteede Ametiga. Rajatav sadam hakkab paiknema ka üldplaneeringu kohaselt sadamaalana ettenähtud piirkonnas ning külgneb Suur-Holmi sadamaga.

Antud otsuse näol on tegemist haldusmenetluse seaduse § 16 sätestatud kooskõlastusega, mis on oma iseloomult toiming, millega ei tekitata, muudeta ega lõpetata isiku õigusi ega kohustusi. Samas ei keela haldusmenetluse seadus haldusorgani poolt tehtud otsustust vormistada volikogu otsusena. Otsustuse akvatooriumi piiride muutmise kohta teeb Vabariigi Valitus Majandus- ja Kommunikatsiooniministri ettepanekul.

Linnavalitsus teeb ettepaneku kooskõlastada MKM ettepanek ja eelnõu otsusena vastu võtta.

Toivo Hein 
Aselinnapea